'जी करदा' पर जबरदस्त डांस करते नजर आए एक्टर
Bollywood Actor Shahid Kapoor Birthday - Wife Mira Rajpur Post Actor's Dance Video - बॉलीवुड एक्टर शाहिद कपूर का 25 फरवरी को 42वां बर्थडे था। इस मौके पर शाहिद की पत्नी मीरा राजपूत ने एक वीडियो शेयर कर उन्हें बर्थडे विश किया।
बॉलीवुड एक्टर शाहिद कपूर का 25 फरवरी को 42वां बर्थडे था। इस मौके पर शाहिद की पत्नी मीरा राजपूत ने एक वीडियो शेयर कर उन्हें बर्थडे विश किया। इस लेट पोस्ट में शाहिद 'जी करदा' सॉन्ग पर जबरदस्त डांस करते नजर आ रहे हैं।
इस साल तुम वही करो जो जी करदा हो- मीरा
मीरा राजपूत ने इस वीडियो को शेयर करते हुए लिखा, 'हमेशा जीवन भर नाचते रहो और मुस्कुराते रहो। इस साल तुम वही करो जो जी करदा हो।' शाहिद के इस वीडियो को देखने के बाद लोग तरह-तरह से रिएक्ट कर रहे हैं। जहां एक यूजर ने लिखा, 'मीरा आप कितने लकी हो, जो आपको शाहिद का लाइव परफॉर्मेंस देखने को मिल रहा है।' वहीं कुछ का कहना है कि शाहिद शादी के बाद सिर्फ मीरा के लिए डांस करते हैं।
मीरा और शाहिद की शादी 2015 में हुई थी
मीरा और शाहिद की शादी 2015 में हुई थी। दोनों के बीच में 14 साल का एज गैप है। शादी के पहले तक मीरा एक साधारण परिवार से ताल्लुक रखती थीं। हालांकि शादी के बाद अब उनके ऊपर स्टारवाइफ का टैग लग चुका है। शाहिद और मीरा के 2 बच्चे हैं, जिनका नाम मीशा और जैन है।
मीरा के आने से मेरी लाइफ बैलेंस्ड हो गई है- शाहिद
शाहिद ने एक टॉक शो में मीरा के बारे में बात करते हुए कहा था, 'मीरा के आने से मेरी लाइफ बैलेंस्ड हो गई है। वो मेरे लिए सब कुछ करती है, जो मुझे चाहिए होता है। मेरे अंदर दो तरह की शख्सियत है, पहला कि मैं एक एक्टर हूं और मेरी एक प्रोफेशनल लाइफ है और दूसरा कि मैं काफी आध्यात्मिक टाइप का आदमी हूं, इसलिए मैं चाहता था कि मेरे इन दोनों तरीकों को सही से समझने वाला कोई होना चाहिए और मीरा वो सब अच्छे से कर लेती हैं। उनका मेरी लाइफ में आना मेरे लिए सबसे बेस्ट रहा।'